**În fiecare toamnă...**

*Ina M.*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

În fiecare toamnă o iei de la-nceput,

Tu poţi întotdeauna ce altul n-a putut:

Să creşti cu-a ta iubire şi harul ce îl ai

Vlăstarul ca să-l umpli cu flori în luna mai...

Iar la-nceput de vară, cu poamele zemoase,

Să-napoiezi vlăstarul mai viguros spre case.

În fiecare toamnă, de griji împovărat,

Dar curajos, sperând că sufletu împăcat

Cu soarta care-ți scoate destinele în drum,

Aprinzi văpăi în cuget, fără a scoate fum…

Dai viaţă pe Pământ cuvintelor divine,

Vlăstarele înalţi cu seva strânsă-n tine!

În fiecare toamnă eşti binecuvântat

De îngerii trimişi de Cel ce-I lăudat,

Rupi din fiinţa ta o rază de speranţă

Şi dăruieşti lumină-n apusul din vacanţă!

Tu, dascăl ce măsori în anotimpuri timpul,

Trudești an după an, să vezi rodind Pământul!